देहरादून : प्रदेश की फॉरेंसिक विज्ञान लैब जल्द आधुनिक रूप लेगी। इसके बाद कई महंगे और बड़े टेस्ट लैब में किए जा सकेंगे। खासकर नार्को यानि पॉलीग्राफ और कंप्यूटर साइंस से जुड़े टेस्ट भी यहां हो सकेंगे। इसके लिए वैज्ञानिकों की भर्ती और उपकरण खरीदने की प्रक्रिया पुलिस मुख्यालय की ओर से शुरू कर दी गई है। दून के पंडितवाड़ी स्थित फॉरेंसिक विज्ञान लैब में अभी तक बिसरा, डीएनए, डॉक्यूमेंट, करेंसी, हैंड राइटिंग, फिजिक्स और कैमिस्ट्री से जुड़े टेस्ट होते थे। मगर, कई बार बड़े अपराध एवं घटनाओं से जुड़ी जांच में पॉलीग्राफ के लाई डिटेक्टर, ब्रेन मैपिंग टेस्ट की जरूरत पुलिस को पड़ती है।